شەفەق نیوز/ دە ئێران، نوورەی نامنی ژار و دەوڵەمەن، رووژ وە رووژ فرەتر و فرەترەو دبێ.
هەرچەن ک فرە لە وڵات نان شەو نەدیرن بخوەن باوجی چوار لە سەد ئێرانییەیل چوونە هانە نام ناز و نێعمەت ک باوڕ کردنێ فرە سەختە.
هوتڵ بیمارستان گاندی دە تێهران، وە دیزاین و ئەڵڕازانن، ئەڕا هەر شەوی چوار ملیوون دسینێ و کرا کردن هەر وتاخێ لەێ، لە وەرەو، وە گەرد دوکتور سەر خوەێ، دڕەسێ وە شەوێ هەشتا ملیوون تمەن.
دە رێکەوت 9/9/99 هه‌تاوی، هماڵداره‌کی ئه‌ڔا سزارین ئێقه فره‌وه بی ک ستاد کورونا وە دوکتورەیلە گووشەجەڕە و ویرداربایی دا ک دی دە ئی رووژە هن ئەڕا سزارییەن نەنن.
رۆندخوازی دە ژمارە بییەسە بیماری واگیردارێ دە ئێران ک بییە وە مایە‌ێ فرە لە پوول و پارە بەترەف کردنەیل.
دە نام هوتڵ بیمارستان گاندی، هە ئەڵڕازانن جەژن سزارییەن وە پەتی، ک هەر چەن باپفنەک و چەن ماڵبووکان بی، لە یە‌ک ملیوون و پانسەد هزار تمەن وەر ئە‌و بان بی ک پەخش خەوەرەگەی، سەر وڵات سڕ کرد و فرە‌یش مەین و منای ئی واهەواڵ سەرتەزنە دە شەواچەیل ئێجتماعی و مەجازی کریا.
